wickkiey/tamil-wikipedia-chunked huggingface dataset:
# நேபாள தேசிய அருங்காட்சியகம்

**நேபாள தேசிய அருங்காட்சியகம்** (National Museum of Nepal) தலைநகர் காத்மாண்டுவில் உள்ள மிகவும் ஈர்ப்பு நிறைந்த இடமாகும். இந்த அருங்காட்சியகமானது நேபாளத்தின் நூற்றாண்டு பழமையான சுற்றுலாத் தலமாகவும் மற்றும் வரலாற்றுச் சின்னமாகவும் அமைந்துள்ளது.நேபாளத்தின் மிகப்பெரிய அருங்காட்சியகமாக இருப்பதனால்நாடு தழுவிய தொல்பொருள் பணி மற்றும் அருங்காட்சியகங்களின் வளர்ச்சியில் முக்கியப் பங்கு வகிக்கிறது. காத்மாண்டுவில் குடியிருப்பவர்களுக்கு, இந்த நினைவுச்சின்னம் நேபாளத்திற்காகப் படைக்களங்களில் போராடிய நினைவுகளிலிருந்து விடுபட உதவுகிறது. இந்த அருங்காட்சியகத்தின் முக்கியமான ஈர்ப்பாக வரலாற்று கலைப்படைப்புகளும் (சிற்பங்கள் மற்றும் ஓவியங்கள்) மற்றும் 18-19 ஆம் நூற்றாண்டில் வரலாற்றுரீதியிலான போர்களில் பயன்படுத்தப்பட்ட ஆயுதங்களின் காட்சிப்படுத்தல் ஆகியவை உள்ளன. இந்த அருங்காட்சியகத்தில் சிலைகள், ஓவியங்கள், சுவரோவியங்கள், நாணயங்கள் மற்றும் ஆயுதங்கள் என ஒவ்வொன்றுக்கும் தனித்தனியே அர்ப்பணிக்கப்பட்ட காட்சியகங்கள் உள்ளன.  
இந்த அருங்காட்சியகம் மூன்று கட்டிடங்களைக் கொண்டுள்ளது. அவை, ஜுத்தா ஜ்யாதியா கலாசாலை, புத்தா ஓவிய காட்சியகம் மற்றும் முதன்மை கட்டிடம் ஆகியவை ஆகும். இக்கட்டிடம் இயற்கை வரலாற்றுப் பிரிவையும், (பதப்படுத்தப்பட்ட மிருகங்கள், பதப்படுத்தப்பட்ட வண்ணத்துப் பூச்சிகள் மற்றும் தாவரங்கள்) கலாச்சாரப் பிரிவையும், அஞ்சல் தலைப் பிரிவையும் கொண்டுள்ளது.  
இந்த தேசிய அருங்காட்சியகமானது, நேபாளத்தின் கலாச்சாரம், சுற்றுலா மற்றும் குடிமை வான்வழிப்போக்குவரத்துத் துறையின் கீழ் வருகிறது. இந்த அருங்காட்சியகம் நேபாள மக்களின் கடந்த கால மற்றும் நிகழ் கால மரபுகளை சித்தரித்துக் காட்டும் நடைமுறைப் பயன்பாட்டைக் கொண்டுள்ளது.
# நேபாள தேசிய அருங்காட்சியகம்

## வரலாறு

நேபாள தேசிய அருங்காட்சியகம் 1928 ஆம் ஆண்டில் 19 ஆம் நுாற்றாண்டில் தொடக்கத்தில் கட்டப்பட்ட பழைய கட்டிடம் ஒன்றைப் பயன்படுத்தி நிறுவவப்பட்டது. முன்னதாக, இந்தக் கட்டிடமானது, பிம்சென் தாபா என்ற பிரதம அமைச்சரின் குடியிருப்பாக இருந்தது. இந்தக் கட்டிடத்தில் வெண்கலச் சிலைகளின் சேகரிக்கப்பட்ட தொகுப்பு, பாவ்பா ஓவியங்கள் மற்றும் பிரான்சின் அரசியல் தலைவனாகவும் ஆட்சியாளனாகவும் இருந்த பிரான்சின் முதலாம் நெப்போலியனால் வழங்கப்பட்ட வாள் போன்றவற்றைக் கொண்டிருந்தது. இந்த அருங்காட்சியகமானது ஆயுதக்கிடங்கு எனப் பொருள் தரக்கூடிய ”சௌனி சில்கானா” என்ற பெயரில் அழைக்கப்பட்டது. உண்மையில் அந்த காலகட்டத்தில் இந்த காட்சியகம் நேபாள போர் வரலாற்றில் பயன்படுத்தப்பட்ட துப்பாக்கிவகை ஆயுதங்களையும், பண்டைய உலோக ஆயுதங்களையும் காட்சிப்படுத்தவே பயன்படுத்தப்பட்டது.  
பிரதம அமைச்சர் ஜத்தா சாம்செர் ஜங் பகதுார் ரானாவால் இந்த காட்சியகமானது மக்களின் பார்வைக்காக 1939 ஆம் ஆண்டின் பிப்ரவரி மாதம் முதல் திறந்து வைக்கப்பட்டது. அவர் நேபாள குடிமக்களிடமிருந்து மிகச்சிறிய கட்டணத்தை இதற்காக வசூலித்து அத்தொகையிலிருந்து கலை மற்றும் ஓவிய அருங்காட்சியகத்திற்காகஒரு கட்டிடத்தை எழுப்பி அதற்கு ”ஜுத்தா ஜடியா கலாசாலை” என்று தனது பெயரைச் சூட்டினார். 1939 ஆம் ஆண்டு பிப்ரவரி மாதம் வரையிலும் இந்த அரிய தொகுப்புகள் கொண்ட காட்சியகமானது, வெளிநாட்டுக் கல்வியாளர்கள், மதிப்புமிகுந்தவர்கள், நேபாள பிரதம அமைச்சரின் சிறப்பு விருந்தினர்கள் ஆகியோரால் மட்டுமே எப்போதாவது பார்வையிடும் ஒரு இடமாக இருந்து வந்துள்ளது. கலைக்காட்சியகமானது 1943 ஆம் ஆண்டு திறக்கப்பட்டுள்ளது. 1967 ஆம் ஆண்டில் மேன்மை தங்கிய மன்னர் மகேந்திரன் என்பவரது ஆட்சிக்காலத்தில் *சௌனி சில்கானா* என்ற பெயர் மாற்றப்பட்டு *நேபாளத்தின் தேசிய அருங்காட்சியகம்* என்ற பெயர் சூட்டப்பட்டது.
# நேபாள தேசிய அருங்காட்சியகம்

## அமைவிடம்

நேபாளத்தின் தேசிய அருங்காட்சியகம் காட்மாண்டு நகரத்தில் சுயம்புநாதர் கோயிலுக்கு சற்றுத் தொலைவில் உள்ளது. இந்த அருங்காட்சியகத்தின் பழைய கட்டிடம் விஷ்ணு ஆற்றின் மேற்குக் கரையில், ஒரு மலைப்பாங்கான பின்னணிக்கு எதிர்புறத்தில் அமைந்துள்ளது. அருங்காட்சியகத்தில் நுழையும் போது, இடது புறத்தில், சிலைகள், மரச்சிற்பங்கள் மற்றும் ஓவியங்களைக் காட்சிப்படுத்தியுள்ள கலைக் காட்சியகம் அமைந்துள்ளது. நுழைவு வாயிலுக்கு நேர் எதிராக உள்ள கட்டிடமானது பௌத்த கலைப்பொருட்களைக் காட்சிப்படுத்தியுள்ள கலைக்கூடமாகவும், வலது புறமாக உள்ள கட்டடிடமானது இயற்கை வரலாற்றின் அருங்காட்சியகமாகவும் உள்ளது.
# உணர்வு நிலை

**உணர்வு நிலை** (consciousness) அல்லது **நனவு** என்பது, மிகச்சுறுக்கமாகக் கூறின், ஒரு உயிர் தன் உட்புற வெளிப்புற இருத்தலை அறிந்த உணர்திறன் ஆகும். அதாவது தனது இருத்தல் நிலையையும் சூழலேடு அது கொண்ட தொடர்பையும் குறித்த விழிப்புணர்வைதனக்குள்ளேயே அறிந்திருப்பது ஆகும்.இதுஉணரும் தன்மை, உள்ளுணர்வு,அனுபவிக்கும் அல்லது உணரும் திறன், சுயநினைவு அல்லது ஆன்மாவின் உணர்வு, மற்றும்மனதின் நிர்வாகக் கட்டுப்பாட்டு அமைப்பு என பல்வேறு வகையில் வரையறுக்கப்பட்டுள்ளது.
# உணர்வு நிலை

## உணர்வு நிலையின் வகைகள்

உணர்வு நிலை கீழ்கண்ட வகைப்படுகின்றது:
1. அனுபவ உணர்வு நிலை
1. நடைமுறை உணர்வு நிலை
1. பிரதிபலிப்பு உணர்வு நிலை
1. பிரதிபலிப்பு வினை உணர்வு நிலை  
இரண்டு பரவலாக ஏற்றுக்கொள்ளப்பட்ட மாற்றப்பட்ட நிலைகள் தூக்கம் மற்றும் கனவு ஆகும்.கனவு தூக்கம் மற்றும் கனவுஅல்லாத தூக்கம் ஒரு வெளிப்புற பார்வையாளருக்கு மிகவும் ஒத்தவை போலத் தோன்றினாலும்,ஒவ்வொன்றும் மூளையின் செயல்பாடு,வளர்சிதை மாற்றச் செயல்பாடு, மற்றும் கண் இயக்கம் ஆகிய தனித்துவமான வடிவங்களுடன் தொடர்புடையது;ஒவ்வொன்றும் ஒரு தனித்துவமான அனுபவம் மற்றும் அறிவாற்றல் ஆகியவற்றுடன் தொடர்புடையது.சாதாரண கனவுஅல்லாத தூக்கத்தின் போதுவிழிப்போர் தெளிவற்ற மற்றும் குறிப்புகளை மட்டுமே கூறுகின்றனர்.அவர்களின் அனுபவங்கள் ஒரு தொடர்ச்சியாக இணைந்திருக்கவில்லை.மாறாகக் கனவு தூக்கத்தின் போது, விழிப்போர் விரிவான அனுபவங்களைக் கூறுகின்றனர். எனினும் இவையும் விநோதமான அல்லதுநம்ப முடியாத ஊடுருவல்களால் குறுக்கீடு செய்யப்படலாம்.
# வியட்நாமில் உடல்நலம்

வியட்நாமின் ஆண்கள், பெண்கள் இருபாலாருக்கும் எதிர்பார்ப்பு ஆயுள் 2000 முதல் 2012 வரையிலான காலத்தில் இரண்டு ஆண்டுகள் கூடியுள்ளது. இது உலகளவிலான இதே காலகட்டச் சராசரி எதிர்பார்ப்பு ஆயுளில் அரைமடங்கு ஆகும்.  
2012 இல் மட்டும் நெஞ்சடைப்பால் 22% இறப்பு நேர்ந்துள்ளது. இதில் 7% இரப்புகள் இதயநோயால் ஏற்பட்டுள்ளது. 4.9% இறப்புகள் நீடித்த நுரையீரல் அடைப்பு நோயால் நிகழ்ந்துள்ளது.
# வியட்நாமில் உடல்நலம்

## சிக்கல்கள்

1980 களின் தொடக்கத்தில் இருந்து, நலவாழ்வுக் கவனிப்பின் தரம், பாதீட்டுக் குறைப்பாலும் மாகாணங்களுக்குப் பொறுப்பை ஒப்படைத்த்தாலும் கட்டணம் கட்டவேண்டி நேர்ந்த்தாலும் வீழ்ச்சிகாணத் தொடங்கியது . நிதி ஒதுக்கப்படாத்தால் நீர்வழங்கல், கழிவுநீர் அமைப்புகளின் திட்டமிட்ட தரங்கூட்டலை நிறைவேற்ற முடியவில்லை. இதன் விளைவால், ஏறத்தாழ அரைபகுதி மக்கள்தொகையினருக்கு பாதுகாப்பானதுய நீரை வழங்க இயலவில்லை. இந்த்த் தட்டுபாட்டால் மலேரியா, டெங்கு காய்ச்சல், என்புருக்கி நோய், காலரா போன்ற தொற்றுநோய்கள் பரவலாயின.நிதிவலப் போதாமையால் செவிலியர். ஆயாக்கள், மருத்துமனைப் படுக்கைகள் ஆகியவற்றில் தட்டுபாடு ஏற்பட்டது. 2000 இல் வியட்நாமில் 250,000 மருத்துவமனைப் படுக்கைகளே இருந்தன.அதாவது பட்டாயிரம் பேருக்குப் 14.8 படுக்கைகளே இருந்தன. உலக வங்கி கணக்கெடுப்பின்படி, இந்த விகிதம் ஆசிய நாடுகளிலேயே மிக்க் குறைவானதாகும்.
# வியட்நாமில் உடல்நலம்

## சிக்கல்கள்

### ஆரஞ்சு முகமை நோய்கள்

அமெரிக்காவை எதிர்த்த வியட்நாம் போரின்போது இலையுதிர்க்கத் தூவிய ஆரஞ்சு முகனைப் பொருளான டையாக்சினால் பல உடல்நலக் குறைபாடுகள் உருவாகியதாகக் கருதப்படுகிறது. இலையுதிர்க்கப் பயன்படுத்திய இந்த டையாக்சின் இப்போது புற்றுநோயீனியாகக் கருதப்படுகிறது. வியட்நாமில் இந்த வேதிப்பொருளைத் தூவிய பகுதிகளில், அது தூவாத பகுதிகளைவிட, குருதியிலும் முலைப்பாலிலும் டையாக்சின் அளவுகள் பேரளவில் வேறுபடுவது அளந்து கண்டுபிடிக்கப்பட்டுள்ளது. வியட்நாமில் இன்றும் மண்ணிலும் உணவிலும் காட்டுயிரிகளிலும் ஆரஞ்சு முகமைப்பொருள் இன்னமும் உள்ளதால் இது தொடர்ந்த இடர்க்காரணியகவே அமைகிறது. மேலும், ஆரஞ்சு முகமைப்பொருளுக்கு ஆட்பட்டவரின் பல தலைமுறைகளில் தொடர்ந்து இவ்விளைவுகள் இன்னமும் தொடர்கின்றன. 2007 இல் இருந்து, வியட்நாம் வல்லுனர்கள் இவ்வகை நலவாழ்வுக் குறைபாடுகளை ஈடுகட்ட வழிமுறைகளை வகுத்தளித்துள்ளனர்.
# வியட்நாமில் உடல்நலம்

## சிக்கல்கள்

### பொதுத் துறை

- 108 மருத்துவமனை, கனாய்
- பாக் மாய் மருத்துவமனை, கனாய்
- வியட் தூசு மருத்துவமனை, கனாய்
- சோராய் மருத்துவமனை, ஓ சி மின் நகரம்
# வியட்நாமில் உடல்நலம்

## சிக்கல்கள்

### தனியார் துறை

கோவான் மி மருத்துவக் கூட்டிணையம் என்பது மிகப் பெரியதும் தரத்தில் பெயர்பெற்றதுமாகிய மருத்துவ ஏந்து வரிசை அமைப்புகளாகும். இதில் ஏழு மருத்துவ மனைகளும் ஒரு பன்மருத்துவ இல்லமும் வியட்நாமில் பல இடங்களில் நிறுவப்பட்டுள்ளன. ஒராண்டில் இங்கு 1.8 மில்லியன் நோயாளிகள் பயன்பெறுகின்றனர். இதில் இதயவியல், என்பியல், கருவீனியல், மகப்பிறப்பியல், குழந்தைநலம், முதியோர் நோயியல், கண்மருத்துவம், கல்லீரலியல், வயிற்று நோயியல் ஆகிய சிறப்புத் துறைப்பிரிவுகள் அமைந்துள்ளன.
# பூர்வ குடிகள்

, அமெரிக்க ஐக்கிய நாடுகள்]]
, கேப் டோர்செட், நூனவுட், கனடா]]
**பூர்வ குடிகள்** என்பவர்கள் இனக் குழுக்கள் ஆவர். இவர்கள் ஒரு குறிப்பிட்ட பிராந்தியத்தின் அசல் குடிமக்கள் ஆவர். இவர்கள் சமீபத்தில் குடியேறிய, ஆக்கிரமிக்கப்பட்ட அல்லது காலனித்துவப்படுத்திய மக்களிலிருந்து மாறுபடுகின்றனர். மக்கள் அவர்களது மரபுகள் அல்லது ஒரு குறிப்பிட்ட பகுதிக்குத் தொடர்புடைய ஒரு ஆரம்பகால கலாச்சாரத்தின் மற்ற அம்சங்களை பராமரிக்கும்போது வழக்கமாக பூர்வ குடிகளாக விவரிக்கப்படுகின்றனர். அனைத்து பூர்வ குடிகளும் இந்தப் பண்புகளைப் பகிர்ந்து கொள்ளவில்லை. சில நேரங்களில் ஆடை, மதம் அல்லது மொழி போன்ற காலனித்துவ கலாச்சாரத்தின் கணிசமான கூறுகளை ஏற்றுக்கொண்டுள்ளனர். ஒரு குறிப்பிட்ட பிராந்தியத்தில் பூர்வ குடிகள் குடியேறி இருக்கலாம் அல்லது ஒரு பெரிய பிரதேசத்தில் ஒரு நாடோடி வாழ்க்கை முறையை வெளிப்படுத்தலாம், ஆனால் அவர்கள் பொதுவாக வரலாற்று ரீதியாக அவர்கள் சார்ந்த ஒரு குறிப்பிட்ட பிரதேசத்துடன் தொடர்புபடுத்தப்படுகின்றனர்.ஒவ்வொரு குடியேற்ற காலநிலை மண்டலத்திலும், உலகின் கண்டத்திலும் பூர்வ குடிச் சமூகங்கள் காணப்படுகின்றன.
# குழந்தை வளர்ப்பு

**குழந்தை வளர்ப்பு** என்பதுகுழந்தை பருவத்தில் இருந்து முதிர் அகவையர் ஆகும் வரை ஒரு பிள்ளைக்குஉடல், உணர்வு, சமூக மற்றும் அறிவார்ந்த வளர்ச்சியை ஊக்குவிப்பதும், ஆதரவளிப்பதும் ஆகும்.உயிரியல்பூர்வ உறவு தவிர ஒரு குழந்தையை வளர்க்கும் அம்சங்களை இது குறிப்பிடுகிறது.  
வளர்ப்பில் மிக முக்கிய பொறுப்பாளர் குழந்தையின் உயிரியல்பூர்வ பெற்றோர் ஆவர். எனினும்மற்றவர்கள் ஒரு மூத்த உடன்பிறந்தவர், ஒரு தாத்தா, ஒரு பாதுகாவலர், அத்தை, மாமா அல்லது மற்ற குடும்ப உறுப்பினர், அல்லது ஒரு குடும்ப நண்பர் ஆக இருக்கலாம்.குழந்தை வளர்ப்பில் அரசாங்கங்களும்சமூகமும் ஒரு பங்கைக் கொண்டிருக்கலாம்.அநேக சந்தர்ப்பங்களில், அனாதையான அல்லது கைவிடப்பட்ட பிள்ளைகள் பெற்றோர் அல்லாத உறவினர்களிடமிருந்து பெற்றோரின் கவனிப்பைப் பெறுகின்றனர்.மற்றவர்கள் தத்தெடுத்துக் கொள்ளப்படலாம்,வளர்ப்புக் கவனிப்பில் வளர்க்கப்படலாம், அல்லதுஒரு அனாதை இல்லத்தில் வைக்கப்படலாம்.பெற்றோரின் திறன்கள் மாறுபடுகின்றன.நல்ல வளர்ப்புத் திறனுடைய பெற்றோர் ஒரு நல்ல பெற்றோராகக் குறிப்பிடப்படலாம்.
# உன்னதமான எண்வகை மார்க்கங்கள்

**உன்னதமான எண்வகை மார்க்கங்கள்** (பாளி: *அரியோ அட்தங்கிகோ மக்கோ*, சமசுகிருதம்: *ஆர்யஸ்டங்கமார்க்கா*) என்பவைவலிந்த மறுபிறப்புச் சுழற்சியான பிறவிச்சுழற்சியிலிருந்து விடுதலைக்கு வழிவகுக்கும் பௌத்த நடைமுறைகளின் பாதையின் ஆரம்ப சுருக்கம் ஆகும்.  
எண்வகை மார்க்கங்களில் எட்டு நடைமுறைகள் உள்ளன:நல்ல எண்ணம், நல்ல நம்பிக்கை, நல்ல பேச்சு, நல்ல செயல், நல்ல வாழ்க்கை, நல்ல முயற்சி, நல்ல சிந்தனை, மற்றும் நல்ல நோக்கம் (தியானத்தில்முழு ஈடுபாடு அல்லது ஐக்கியம்).ஆரம்பகால புத்தமதத்தில்,இந்த நடைமுறைகள் நுண்ணறிவுடன்(நல்ல எண்ணம்) ஆரம்பிக்கப்பட்டு தியானா/சமாதி ஆகியவை துன்பத்தில் இருந்து விடுவிக்கும் முக்கிய நடைமுறைகளாக முடிவடைகிறது. பிற்கால புத்தமதத்தில், நல்ல எண்ணம் (ப்ரஜ்னா) என்பதுதுன்பத்தில் இருந்து விடுவிக்கும் முக்கிய நடைமுறையாக கருதப்பட்டு, மார்க்கங்களின் வித்தியாசமான கருத்து மற்றும் கட்டமைப்பிற்கு வழிவகுத்தது.
# உன்னதமான எண்வகை மார்க்கங்கள்

## இதனையும் காண்க

- தச சீலம்
- பஞ்ச சீலங்கள்
# வழிபாடு

**வழிபாடு** என்பது ஒரு தெய்வத்தை நோக்கிய, மத பக்தியின் செயலாகும்.ஒரு வழிபாட்டு முறையானது, ஒரு முறைசாரா அல்லது முறையான குழு அல்லது ஒரு நியமிக்கப்பட்ட தலைவரால் எனத் தனித்தனியாக செய்யப்படலாம்.
# வழிபாடு

## பல்வேறு மதங்களில் வழிபாடு

### புத்தமதம்

பௌத்தத்தில் வழிபாடு திறமையுள்ள வழிமுறைகளின் கோட்பாட்டின் அடிப்படையில் எண்ணற்ற வடிவங்களை எடுக்கலாம். புத்தமதத்தில் இத்தகைய வடிவங்களில் வழிபாடு வெளிப்படுகிறது: குரு யோகா, மண்டலா, தங்கா, யந்திர யோகா, ஷாவோலின் சண்டை பிக்குகளின் ஒழுக்கம், பாஞ்சம்ரிடா, மந்திர பாராயணம், தேநீர் விழா, கனகக்ரா மற்றும் பல. பௌத்த பக்தி பெரும்பாலான பௌத்தர்களின் நடைமுறையின் ஒரு முக்கிய பாகமாக உள்ளது. பர்மாவின் சாசன கவுன்சிலின் செய்தித் தொடர்பாளர் ஒருவர் கூறுகிறார், பெளத்த ஆன்மீக நடைமுறைகளுக்கு பக்தி செலுத்துவது மூன்று இரத்தின பக்திக்கு கவர்கின்றது. பெரும்பாலான பௌத்தர்கள் தங்கள் ஆன்மீக அபிலாஷைகளைத் தொடருவதற்காக சடங்குகளைப் பயன்படுத்துகின்றனர். புத்தமதத்தில், பூஜை என்பது "கௌரவம், வழிபாடு மற்றும் பக்தி கவனம்" ஆகும்.
# வழிபாடு

## பல்வேறு மதங்களில் வழிபாடு

### இந்துமதம்

இந்து மதத்தில் வழிபாடு என்பது ஆன்மீக மற்றும் பொருள் முன்னேற்றத்திற்கு உதவுவதற்கு உயர்ந்த சக்திகளை வேண்டிக் கொள்கிறது.ஒரே நேரத்தில் அறிவியல் மற்றும் கலை ஆகிய இரண்டுமாய் இருக்கிறது.பக்தி உணர்வோ அல்லது பக்தி அன்போ பொதுவாகப் பயன்படுத்தப்படுகிறது.இந்து மதத்தில் இச்சொல் ஒரு மையமாக உள்ளது. வழிபாடு சமூகக் குழுக்கள், புவியியல் மற்றும் மொழி ஆகியவற்றைப் பொறுத்து பல வடிவங்களை எடுக்கிறது.அன்பு செலுத்துவதில் இன்பம் காணுதல்,எந்தவொரு பொருளின் மீது அல்லதுபக்தியின் இலக்கின் மீது அன்பாக இருப்பது ஆகியவை இதில் உள்ளன. வழிபாடு என்பது எந்தஓர் இடத்திற்கும் மட்டுமே உரித்தானது அல்ல.தனிப்பட்ட பிரதிபலிப்பு, கலை வடிவங்கள் மற்றும் குழு ஆகியவற்றை இது ஒருங்கிணைக்கிறது. மக்கள் சில குறிப்பிட்ட முடிவை நோக்கி அல்லதுஉடல், மனது மற்றும் ஆன்மாவை ஒருங்கிணைத்து வழிபடுபவரைஉயர்ந்தவராக உருவாக்க உதவுவதற்காக வழிபடுகின்றனர்.
# அதிசர்

, 1993]]  
**அதிசர்** (கிபி 982 - 1054) இந்தியாவின் வங்காள பௌத்த சமய பிக்கு ஆவார். வங்காள பாலப் பேரரசில் (தற்கால வங்காளதேசம், முன்சிகஞ்ச் மாவட்டம்) விக்கிரம்பூரில் பிறந்தவர். பிக்குவாக துறவறம் ஏற்று, நாலந்தா பல்கலைக்கழகத்தில் பௌத்த சாத்திரங்களை பயின்றவர்.  
அதிசர் கிபி 11ம் நூற்றாண்டில் மகாயானம் மற்றும் வஜ்ஜிராயன பௌத்த தத்துவங்களை திபெத் முதல் சுமத்திரா வரையிலான அசிய நாடுகளில் பரப்புவதில் முன்னிலை வகித்தவர். திபெத்தில் சர்மா பௌத்த
குருகுல மரபை தோற்றுவித்தவர்.  
நாகார்ச்சுனர், சந்திரகீர்த்தி அசங்கர் மற்றும் வசுபந்து போன்ற பௌத்த அறிஞர்கள் வழியில் வந்தவர் அதிசர். அதிசரின் குருமார்களில் முக்கியமாகக் கருதப்படுபவர் தர்மகீர்த்திசிறீ ஆவார்.
# அதிசர்

## படைப்புகள்

- போதிபாதபிரதீபம்
- போதிபாத பிரதீபகஞ்ஜிகா நாமா
- சர்யாசம்கிரகபிரதீபம்
- சத்தியத்வ அவதாரம்:
- போதிசத்துவமன்யாவளி
- மத்தியாமக ரத்தினாபிரதீபம்
- மகாயானபாத சாதனா சங்கிரகம்
- சிக்ஷா சமுச்சய அபிசமயம்
- பிரக்ஞான பரமிதாபிந்தார்த்த பிரதீபம்
- ஏகவீரசாதனா
- விமலரத்தின லேகா
# கோங்வு பேரரசர்

**கோங்வு பேரரசர்** (21 அக்டோபர் 1328 – 24 சூன் 1398) என்பவர் சீனாவின் மிங் வம்சத்தைத் தோற்றுவித்தவர் ஆவார். இவரே இவ்வம்சத்தின் முதல் பேரரசர் ஆவார். இவரது பெயர் சு யுவான்-ஜாங்.  
14-ம் நூற்றாண்டின் மத்தியில், பஞ்சம், கொள்ளை நோய்கள் மற்றும் விவசாயிகளின் கலகங்கள் சீனா முழுவதும் பரவின.சீனாவைக் கைப்பற்றிய படைக்கு சு யுவான்ஜாங் தலைமை தாங்கினார். இதனால் மங்கோலியர்கள் தலைமையிலான யுவான் வம்சம் நிறைவுற்றது.மத்திய ஆசிய ஸ்டெப்பிகளுக்கு மங்கோலியர்கள் பின்வாங்கக் கட்டாயப்படுத்தப்பட்டனர்.  
=
# அறம் (திரைப்படம்)

**அறம்** (*Aramm*) 2017ஆம் ஆண்டில் ந. கோபி நயினார் இயக்கத்தில் வெளியான ஓர் இந்தியத் தமிழ்த் திரைப்படம். நயன்தாரா மாவட்ட ஆட்சியராக நடித்துள்ள இத்திரைப்படத்தில், காக்கா முட்டை திரைப்படத்தில் நடித்த ரமேஷ், விக்னேஷ் ஆகியோரும் நடித்துள்ளனர்.உலகம் முழுதும் 2017 நவம்பர் 10 அன்று வெளியானது.
# அறம் (திரைப்படம்)

## நடிகர்கள்

- நயன்தாரா - மதிவதனி இஆப
- ராமச்சந்திரன் துரைராஜ் - புலேந்திரன்
- சுனு லட்சுமி
- விக்னேஷ்
- ரமேஷ்
- வினோதினி வைத்தியநாதன்
- கிட்டி
- வேலா ராமமூர்த்தி - சட்டமன்ற உறுப்பினர்
- டி. சிவா - அமைச்சர்
- பி. வி. அனந்த கிருஷ்ணன்
# அறம் (திரைப்படம்)

## ஒலிப்பதிவு

இத்திரைப்படத்திற்கு ஜிப்ரான் இசையமைத்திருந்தார்.
# அறம் (திரைப்படம்)

## வெளியீடு

2017 நவம்பர் 10 அன்று வெளியான இத்திரைப்படம் நேர்மறையான விமர்சனங்களைப் பெற்றதுடன் வணிக ரீதியாகவும் வெற்றி பெற்றது.
# ஜேசன் மோமோவா

**ஜோசப் ஜேசன் நமக்கீஹா மோமோவா** (பிறப்பு: ஆகத்து 1, 1979) என்பவர் அமெரிக்க நாட்டு நடிகர் மற்றும் திரைப்பட தயாரிப்பாளர் ஆவார். இவர் இராணுவ அறிவியல் தொடரான 'இசுடார்கேட் அட்லாண்டிசு' (2004-2009) என்ற தொடரில் 'ரோனன் டெக்ஸ்' என்ற கதாப்பாத்திரத்திலும் எச்பிஓ கற்பனைத் தொடரான கேம் ஆஃப் துரோன்சு (2011-2012) என்ற தொடரில் 'கல் ட்ரோகோ' என்ற கதாப்பாத்திரத்தில் நடித்ததன் மூலம் பிரபலம் அடைந்தார்.  
இவர் வாள் மற்றும் மாயாசாலப் படமான 'கோனான் தி பார்பேரியன்' என்ற படத்தில் நடித்தார். மேலும் 2017 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் அக்வாமேனை சித்தரித்து வெளியான ஜஸ்டிஸ் லீக் (2017), அக்வாமேன் (2018), சாக் சினைடரின் ஜஸ்டிஸ் லீக் (2021) அக்வாமேன் அக்வாமேன் அண்டு தி லோச்டு கிங்டோம் (2022) போன்ற படங்களில் நடித்துள்ளார்.
# ஜேசன் மோமோவா

## ஆரம்பகால வாழ்க்கை

ஜேசன் மோமோவா ஆகத்து 1, 1979 ஆண்டு அவாயில் உள்ள ஹொனலுலு என்ற இடத்தில கோனி என்ற புகைப்பட கலைஞருக்கும், ஜோசப் மோமோ என்ற ஓவியருக்கும் மகனாகப் பிறந்தார். இவரது தந்தை அவாய்யை பூர்வீகமாகக்கொண்டவர் மற்றும் தாயார் செருமானிய, ஐரிய வம்சாவளியை சேர்ந்தவர். இவர் அயோவாவின் நார்வாக்கில் அவரது தாயால் வளர்க்கப்பட்டார்.
# ஜேசன் மோமோவா

## வாழ்க்கைப் பயணம்

இவர் 1998 ஆம் ஆண்தடில் டகேயோ கோபயாஷி என்ற சர்வதேச ஆடை வடிவமைப்பாளர் இவரது தோற்றத்தைக்கண்டு மாதிரி துறைக்குள் நுழைய ஊக்கப்படுத்தினார். அதை தொடர்ந்து 1999 இல் ஆண்டு 'அவாய் மாடல் ஆப் தி இயர்' பட்டத்தை வென்றார். இவர் தனது 19 ஆம் வயதில் அதிரடி தொலைகாட்சி தொடரான பேவாட்ச்:ஹவாய்-ல் ஜேசன் லோன் (1999-2001) என்ற கதாப்பாத்திரத்திரம் மூலம் நடிகராக அறிமுகமானார்.  
அதை தொடர்ந்து நார்த் ஷோர் (2004), ஜான்சன் பேமிலி வக்கேசன்(2004-2005), தி கேம் (2009), ஸ்டார்கேட் அட்லாண்டிஸ்(2004-2009), கேம் ஆஃப் துரோன்சு (2011-2012) போன்ற பல தொடர்களில் நடித்தார்.
# ஜேசன் மோமோவா

## தனிப்பட்ட வாழ்க்கை

இவர் 2005 இல் லிசா போனட் என்ற நடிகையுடன் நட்பு ஏற்பட்டது. இருவரும் நவம்பர் 15, 2007 இல் திருமணம் செய்துகொண்டதாக முன்னர் நம்பப்பட்டாலும், இந்த ஜோடி அக்டோபர் 2017 வரை திருமணம் செய்து கொள்ளவில்லை. ஜூலை 2007 ஆம் ஆண்டில் அன்று லோலா லோலானி என்ற பெண் குழந்தை பிறந்தது. அதை தொடர்ந்து திசம்பர் 2008 இல் அன்று பிறந்த மகனுக்கு நோகோவா எனப் பெயரிட்து. சனவரி 2022 இல், மோமோவாவும் போனட்டும் தங்கள் திருமணத்தை முடித்துக்கொள்வதாக அறிவித்தனர்.
# ஜேசன் மோமோவா

## தற்காப்புக் கலைகள்

இசுடார்கேட் அட்லாண்டிசு என்ற தொடருக்காகவும் கோனன் தி பார்பேரியன் என்ற படத்திற்காகவும் தற்காப்புக் கலைகளைக் கற்றார். மேலும் 2017 ஆம் ஆண்டில் ப்ரஜிலியன் ஜீஉ-ஜிட்சு என்ற கலையையும் கற்றார்.
# ஜேசன் மோமோவா

## முகத்தழும்பு

இவர் 2008 நவம்பர் 15 அன்று கலிபோர்னியாவில் உள்ள ஒரு மதுக்கடையில் நடந்த சண்டையில் சகவாடிக்கையாளர் இவரைத் தாக்கியதால் இவரது முகத்தில் ஏறத்தாழ 140 தையல் போடப்பட்டது. பிறகு தகுந்த சிகிச்சையின் மூலம் தழும்பு மறைக்கப்பட்டது.
# டெட்ராபீனைல்போரேட்டு

**டெட்ராபீனைல்போரேட்டு** *(Tetraphenylborate)* (ஐயுபிஏசி பெயர்: டெட்ராபீனைல்போரானுவைடு) என்பது ஒரு கரிமபோரான் எதிர்மின் அயனியாகும். நான்கு பீனைல் தொகுதிகளுடன் கூடிய ஒரு மைய்ய போரான் அணு டெட்ராபீனைல்போரேட்டை உருவாக்குகிறது. டெட்ராபீனைல்போரேட்டு உப்புகள் வளர்சிதை மாற்ற வழிமுறையில் இணைநீக்கம் செய்யப்படுகின்றன
# டெட்ராபீனைல்போரேட்டு

## இவற்றையும் காண்க

- பொட்டாசியம் டெட்ராபீனைல்போரேட்டு
- முப்பீனைல்போரேன்
# ஓவலுன்

ஓவலுன் (*Hoelun*) என்பவர்கமக் மங்கோலியக் கூட்டமைப்பின் தலைவரான எசுகெயின் மனைவி ஆவார். இவரே செங்கிஸ் கானின்தாய் ஆவார். இவரது வாழ்க்கையைப் பற்றிய தற்போதைய தகவல்களானது மங்கோலியர்களின் இரகசிய வரலாற்றில் இருந்து வருகிறது.
# ஓவலுன்

## ஆரம்ப வாழ்க்கை

ஓவலுன், ஓலகோனுடு பழங்குடியினத்தில் பிறந்தார். இவர் மெர்கிடு கூட்டமைப்பின் சிலேதுவிற்கு நிச்சயிக்கப்பட்டிருந்தார்.ஆனால் கி.பி. 1159ல், இவரது திருமணத்திற்கு பிறகு, மீண்டும் மெர்கிடு முகாமுக்குச் செல்லும் வழியில் எசுகெயால் கடத்தப்பட்டார்.எசுகெய் ஓவலுனைத் தன் மூத்த மனைவியாக்கினார்.இது ஒரு மரியாதை ஆகும்.ஏனென்றால் மூத்த மனைவி மட்டுமே அவரது வாரிசுகளைப் பெற்றெடுக்க முடியும். இவர் ஐந்து குழந்தைகளைப் பெற்றெடுத்தார். தெமுசின் (இவரே பின்னர் செங்கிஸ்கான் என அழைக்கப்பட்டார்), கசர், கச்சியுன், தெமுகே என நான்கு மகன்கள், தெமுலுன் என ஒரு மகள். எசுகெயிக்குச் சோச்சிகல் என இரண்டாம் மனைவி இருந்தார். ஆனால் இவரைத் தான் எசுகெய் முதலில் திருமணம் செய்தார். இவர்களுக்கு பெக்தர் மற்றும் பெலகுதை என இரண்டு மகன்கள் இருந்தனர்.
# மங்கோலியர்களின் குவாரசமியப் படையெடுப்பு

## திட்டம் மற்றும் ஒழுங்கமைப்பு

### குவாரசமிய அமைப்பு

மங்கோலியர்களுக்கு இன்னொரு விஷயமும் நன்மையாக அமைந்தது. அது பெரும்பான்மையான சீனா, கொரியா, மத்திய/மேற்கு ஐரோப்பா மற்றும் பெரும்பான்மையான பல பகுதிகளைப் போல் இல்லாமல் குவாரசமியாவில் அரண்கள் அதிகமாகக் கிடையாது. பேரரசின் பெரும்பான்மையான பகுதிகளில் முக்கிய நகரங்களின் சுவர்களுக்கு வெளியே கோட்டைகள் எதுவும் கிடையாது. மிக முக்கிய நகரங்களான சமர்கந்து மற்றும் ஒற்றார் ஆகியவற்றின் சுவர்கள் மண் செங்கற்களால் கட்டப்பட்டிருந்தன. ஆதலால் மங்கோலிய முற்றுகை எந்திரங்களால் எளிதாக இடிக்கப்பட்டன. இதன் காரணமாக மங்கோலியர்கள் பல சிறு முற்றுகைகள் அல்லது சில நேரங்களில் சீனாவைப்போல் ஒரு பல வருட முற்றுகை என நேரம் ஆகாமல் பேரரசின் பெரிய பகுதிகளை எளிதாக கடந்தனர். நகரங்களை தாங்கள் நினைத்த மாத்திரம் குறுகிய நேரத்திலேயே வென்றனர். அதே நேரத்தில் ஆப்கானிஸ்தானை வெல்வது மங்கோலியர்களுக்குச் சிறிது கடினமாக இருந்தது. ஏனெனில் ஆப்கானிஸ்தானில் அரண்கள் இருந்தன. ஆஷியர் கோட்டையானது 15 மாதங்களுக்கு முற்றுகையைத் தாக்குப் பிடித்தது (இதனால் மங்கோலிய ராணுவத்தின் குறிப்பிடத்தக்க பகுதியினர் இதில் ஈடுபடுத்தப்பட வேண்டி இருந்தது). சைஃப்-ருத் மற்றும் துலக் ஆகிய கோட்டைகள் வெல்லப்படும் போது மங்கோலியர்களுக்குப் பெரும் சேதம் ஏற்பட்டது. பாமியான் முற்றுகையானது சகதையின் அன்பு மகன் முத்துகனின் உயிரை வாங்கியது.  
பேரரசின் நகர்புற மக்கள் தொகையானது அதிகப்படியான சிறு பட்டணங்களில் வாழாமல் ஒரு சில பெரிய நகரங்களில் வாழ்ந்தது. இதுவும் மங்கோலிய வெற்றிக்கு உதவியாக இருந்தது. பேரரசின் மக்கள்தொகையானது படையெடுப்பின்போது 50 இலட்சம் என்று மதிப்பிடப்பட்டுள்ளது. அந்தப் பரந்த நிலப்பரப்பில் இதனால் மக்கள் தொகை அடர்த்தி குறைவாகவே இருந்தது. டெர்டியஸ் சான்ட்லர் மற்றும் ஜெரால்டு பாக்ஸ் ஆகிய வரலாற்று மக்கள் தொகை கணக்கெடுப்பாளர்கள், 13ம் நூற்றாண்டின் ஆரம்பத்தில் கீழ்க்கண்ட மக்கள் தொகை மதிப்புகளைப் பேரரசின் பெரிய நகரங்களுக்குக் கொடுக்கின்றனர்:
- சமர்கந்து: 80,000–1,00,000
- நிசாபூர்: 70,000
- ரே: 1,00,000
- இஸ்ஃபஹன்: 80,000
- மெர்வ்: 70,000
- பால்க்: அண். 30,000
- போஸ்ட்: அண். 40,000
- ஹெராத்: அண். 40,000
- ஒற்றார், ஊர்கெஞ்ச் மற்றும் புகாரா: தெரியவில்லை, ஆனால் 70,000க்கும் குறைவு.
மொத்த மக்கள் தொகையானது குறைந்தது 5,20,000 அதிகபட்சமாக 8,50,000 என்று மதிப்பிடப்பட்டுள்ளது.  
குவாரசமிய இராணுவத்தில் 40,000 குதிரைப் படையினர் இருந்தனர். இவர்களில் பெரும்பாலானோர் துருக்கிய இனத்தைச் சேர்ந்தவர்கள். குவாரசமியாவின் முக்கிய நகரங்களில் போராளிகள் இருந்தனர். ஆனால் அவர்கள் போர் புரியும் தரத்தில் இல்லை. இதனால் ஷாவால் குறிப்பிட்ட நேரத்தில் அவர்களை அணிவகுக்கச் செய்ய முடியவில்லை. சுமார் 7 இலட்சம் மொத்த மக்கள் தொகை கொண்ட இப்பேரரசின் முக்கிய நகரங்கள் 1,05,000 முதல் 1,40,000 வரையான எண்ணிக்கையில் (15 முதல் 20 சதவீத மக்கள் தொகை) திடகாத்திரமான ஆண்களைப் போர் புரியும் வயதில் கொண்டிருந்தன. ஆனால் இவர்களில் ஒரு சிறு பகுதியினரே பயிற்சி மற்றும் ஆயுதங்கள் கொண்ட அதிகாரப்பூர்வப் போராளிகளாக இருந்தனர்.
# மங்கோலியர்களின் குவாரசமியப் படையெடுப்பு

## ஆரம்பப் படையெடுப்பு

மங்கோலிய மற்றும் குவாரசமியப் பேரரசுகள் அண்டை நாடுகளாக இருந்த போதிலும் அவற்றின் மையப்பகுதிகள் வெகுதொலைவில் இருந்தன. அவற்றுக்கு இடையில் பல்வேறு மலைத்தொடர்கள் இருந்தன. இதனால் படை எடுப்பவர்கள் மலைத்தொடர்களைத் தாண்டி வர வேண்டியிருந்தது. இது பெரும்பாலும் ஒரு முக்கியமான காரணமாக இப்படையெடுப்பில் எடுத்துக்கொள்ளப்படவில்லை. இருந்தும் மங்கோலியர்களின் கை ஓங்கியதற்கு இதுவும் ஒரு காரணம் ஆகும். குவாரசமிய ஷா மற்றும் அவரது ஆலோசகர்கள் மங்கோலியர்கள் சுங்கரியா வாயில் வழியாக வருவார்கள் என்று கணித்தனர். இது ஒரு இயற்கையான மலை வழி ஆகும். இது கருப்பு சீனா (தற்போது வெல்லப்பட்ட) மற்றும் குவாரசமியப் பேரரசுகளுக்கு இடையில் அமைந்திருந்தது. போருக்கு முன்னர் குவாரசமியப் பாதுகாப்புப் படையினருக்கு ஒரு வாய்ப்பு இருந்தது. அது சிர் தர்யா பகுதிகளில் இருந்த பட்டணங்களைத் தாண்டிச் சென்று சுங்கரியா வாயில் வழியாக இராணுவத்தின் மூலம் அடைப்பது. ஏனெனில் மங்கோலியாவில் இராணுவத்தைத் தயார் படுத்த செங்கிஸ் கானுக்குப் பல மாதங்கள் ஆகும். குளிர்காலத்திற்கு பின்னர் தான் அவ்வழியாக செங்கிஸ் கான் வரவேண்டும். குவாரசமியாவின் முடிவெடுக்கும் அதிகாரத்தில் இருந்தவர்கள் தங்களது உத்தியை மெருகேற்ற நேரம் இருக்கும் என்று கருதினர். ஆனால் முதல் அடியை செங்கிஸ் கான் அடித்தார்.  
போர் அறிவிக்கப்பட்ட உடனேயே மேற்கு நோக்கிச் செல்ல ஒரு படைக்கு செங்கிஸ் கான் ஆணை வழங்கினார். தெற்கில் இருந்த தியான் சான் மலைகளை உடனடியாகக் கடந்து குவாரசமியப் பேரரசின் கிழக்குப் பகுதியில் இருந்த வளமான ஃபெர்கானா பள்ளத்தாக்கைத் தாக்க வேண்டும் என்பதே அந்த ஆணை. அப்படையினரின் எண்ணிக்கை 20,000–30,000 வரை இருந்திருக்க வாய்ப்புண்டு. அதற்குமேல் இருந்திருக்க வாய்ப்பில்லை. அப்படை செங்கிஸ் கானின் மகன் சூச்சி மற்றும் அவரது முக்கியத் தளபதி செபே ஆகியோர் தலைமையில் சென்றது. தியான் சான் மலை வழிகளானது சுங்கரியா வாயிலை விட மிகவும் கடினமானது. இப்பயணத்தை மேலும் கடினமாக்கும் வகையில் அவர்கள் குளிர்காலத்தின் நடுவில் அப்பகுதியைக் கடக்க முயற்சித்தனர். குளிர்காலத்தில் 5 அடிக்குமேல் பனி பொழிந்திருக்கும். மங்கோலியர்கள் அப்பகுதியைக் கடக்கும்போது இழப்பைச் சந்தித்தனர். கடந்த பின்னர் களைத்து இருந்தனர். ஆனால் ஃபெர்கானா பள்ளத்தாக்கிற்கு ஒரு மங்கோலியப்படை வந்தது குவாரசமியத் தலைமையை வியப்பில் ஆழ்த்தியது. போரின் போக்கையே மாற்றியது. இந்த அணிவகுப்பை ஆல்ப்ஸ் மலைகளை ஹனிபால் கடந்ததன் மத்திய ஆசிய இணையாகக் குறிப்பிடலாம். இரண்டின் விளைவுகளும் பேரழிவாக இருந்தது. ஏனெனில் இந்த மங்கோலிய இராணுவமானது கவனத்தைத் திசை திருப்பாவா அல்லது இது தான் முதன்மையான மங்கோலிய இராணுவமா என ஷாவுக்குத் தெரியாது. ஷா தனது பேரரசின் ஒரு வளமான பகுதியை படைகள் மூலம் பாதுகாக்க வேண்டும். எனவே ஷா தன் உயரடுக்கு குதிரைப் படை இருப்பை அனுப்பினார். இதன் காரணமாக ஷாவால் தன்னுடைய முதன்மை இராணுவத்துடன் திறம்பட எங்கும் அணிவகுத்துச் செல்ல முடியவில்லை. செபே மற்றும் சூச்சி தங்களது இராணுவத்தை நல்ல வடிவில் வைத்திருந்தனர். பள்ளத்தாக்கைச் சூறையாடிய அதே நேரத்தில் ஒரு பெரிய படையால் தோற்கடிக்கப்படுவதை அவர்கள் தவித்தனர். இந்நேரத்தில் மங்கோலியர்கள் பிரிந்து மீண்டும் மலைகளைத் தாண்டி பயணிக்க ஆரம்பித்தனர்: செபே தெற்குப் பகுதிக்கு அணிவகுத்து குவாரசமியப் பகுதிக்கு உள்ளே சென்றார். அதேநேரத்தில் சூச்சி பெரும்பான்மையான படையுடன் வடமேற்கு திசைக்கு அணிவகுத்துத் தாக்குதல் பொருளாகி இருந்த, சிர் தர்யாவில் இருந்த நகரங்களைக் கிழக்கிலிருந்து தாக்கச் சென்றார்.
# மங்கோலியர்களின் குவாரசமியப் படையெடுப்பு

## ஆரம்பப் படையெடுப்பு

### ஒற்றார்

அதேநேரத்தில் சகதை மற்றும் ஒகோடி தலைமையிலான மற்றொரு மங்கோலியப் படை அணிவகுத்தது. அது வடக்கின் அல்டாய் மலைகள் அல்லது சுங்கரியா வாயில் வழியாக வந்திருக்கலாம் என்று கருதப்படுகிறது. அப்படை வந்தவுடனேயே எல்லை நகரமான ஒற்றாரை முற்றுகையிட்டது. ஒற்றாரில் இருந்த கோட்டைக் காவல் படையினரின் எண்ணிக்கையாக ரஷித் அல்-தின் 20,000யும் ஜுவய்னி 60,000யும் (குதிரைப்படை மற்றும் போராளிகள்) குறிப்பிடுகின்றனர். எல்லா நடுக்கால வரலாற்றுப் பதிவுகளைப் போலவே நாம் இந்தக் எண்ணிக்கையை அப்படியே எடுத்துக் கொள்ள முடியாது. இவை பெருமளவு அதிகரித்துச் சொல்லப்பட்ட எண்ணிக்கையாக இருக்கலாம். ஏனெனில் அந்த நகரங்களின் மக்கள் தொகை மிகக் குறைவு. அல்டாய் மலைகளின் வழியாக அணிவகுத்த செங்கிஸ் கான் பெரும்பான்மையான இராணுவத்தை தன் இராணுவத்துக்குப் பின்னால் மலைத்தொடருக்கு அருகில் அணிவகுக்கச் செய்தார். அந்த இராணுவத்திடம் தொடர்பின்றி இருந்தார். பிராங்க் மெக்லின் என்ற வரலாற்று ஆசிரியரின் கூற்றுப்படி அணிவகுப்பில் இருந்த இந்த ஒழுங்கீனத்தை ஷாவுக்குச் செங்கிஸ் கான் வைத்த பொறியாகத் தான் எடுத்துக் கொள்ள வேண்டும். ஏனெனில் ஷா சமர்கந்திலிருந்து தனது இராணுவத்துடன் அணிவகுத்து ஒற்றாரை முற்றுகையிட்டவர்களைத் தாக்க முடிவு செய்தார். அப்படி செய்தால் ஷாவின் இராணுவத்தைப் பின்பகுதியிலிருந்து செங்கிஸ் கானால் சுற்றி வளைக்க முடியும். எனினும் ஷா இந்தப் பொறிக்குள் சிக்கவில்லை. செங்கிஸ் கான் தன்னுடைய திட்டங்களை மாற்ற வேண்டி இருந்தது.  
பெரும்பான்மையான நகரங்களைப் போல் சிறு சண்டைக்கு பிறகு ஒற்றார் சரணடையவில்லை. அதே நேரத்தில் அதன் ஆளுநர் தன்னுடைய இராணுவத்தை களத்திற்கு அணிவகுத்து எண்ணிக்கையில் அதிகமாக இருந்த மங்கோலியர்களால் அழிக்கப்படவும் இல்லை. பதிலாக கோட்டைக் காவல் படையினர் சுவர்களுக்குள்ளேயே இருந்து பிடிவாதமாக எதிர்த்தனர். பல்வேறு தாக்குதல்களைத் தாங்கி நின்றனர். முற்றுகையானது முடிவின்றி 5 மாதங்களுக்குத் தொடர்ந்தது. கடைசியில் ஷா அல்லது இனல்சுக் ஆகிய இருவருக்குமே விசுவாசமாக இல்லாத சுவர்களுக்குள் இருந்த ஒரு துரோகி (கரச்சா) வாயில்களை மங்கோலியர்களுக்குத் திறந்துவிட்டான். இளவரசனின் படைகள் தற்போது புயலெனப் புகுந்து அங்கிருந்த கோட்டைக் காவல் படையினரைக் கொன்றனர். கோட்டைக்குள் எஞ்சிய 10ல் ஒரு பங்கு கோட்டைக் காவல் படையினர் மேலும் ஒரு மாதத்திற்குத் தாக்குப் பிடித்தனர். மங்கோலியர்களின் பக்கம் பெரும் சேதம் ஏற்பட்ட பிறகு ஒற்றார் வெல்லப்பட்டது. இனல்சுக் கடைசி வரை தாக்குப் பிடித்தான். ஒரு கட்டத்தில் முற்றுகையின் கடைசி நேரத்தில் கோட்டையின் உச்சிக்குச் சென்று உள்ளே நுழைந்த மங்கோலியர்கள் மீது ஓடுகளை எறிந்து அவர்கள் அருகில் வந்தபோது பலரையும் கொன்றான். செங்கிஸ் கான் நகரவாசிகள் பலரைக் கொன்று எஞ்சியவர்களை அடிமைப்படுத்தினார். இனல்சுக்கைக் கொன்றார்.
# மங்கோலியர்களின் குவாரசமியப் படையெடுப்பு

## புகாரா, சமர்கந்து மற்றும் ஊர்கெஞ்ச் முற்றுகைகள்

இந்நேரத்தில் மங்கோலிய இராணுவமானது எதிரிப் பேரரசைச் சுற்றி 2 பகுதிகளிலும் 5 குழுக்களாகப் பிரிக்கப்பட்டு இருந்தது. ஷா ஒரு பாதுகாப்பை சிர் தர்யாவின் நகரங்களுக்கு ஏற்படுத்தவில்லை. சுமார் 50,000 பேரைக் கொண்ட இராணுவத்திற்குத் தலைமை தாங்கிய செங்கிஸ் கான் மற்றும் டொலுய் இயற்கைப் பாதுகாப்பான சிர் தர்யா மற்றும் அதன் அரண்கள் கொண்ட நகரங்களைக் கடந்து மேற்கு நோக்கிச் சென்று புகாரா நகரத்தை முதலில் முற்றுகையிட்டனர். இதைச் செய்ய அவர்கள் 300 மைல் தூரத்திற்கு கிசில் கும் பாலைவனத்தின் சோலைகள் வழியே பிடிக்கப்பட்ட நாடோடிகளின் மூலம் வழி தெரிந்து கடந்தனர். மங்கோலியர்கள் புகாரா நகரத்தின் வாயிலுக்கு யார் கண்ணிலும் படாமல் வந்தனர். பல இராணுவ உத்தியாளர்கள் செங்கிஸ் கான் புகாராவுக்கு வந்த இச்செயலை போரில் மிக வெற்றிகரமான ஒரு சூழ்ச்சியாகக் கருதுகின்றனர். இரண்டாம் முகமது என்னதான் திட்டங்களைத் தீட்டி இருந்தாலும் அவருக்குப் பின்னால் தோன்றிய செங்கிஸ் கானின் இச்சூழ்ச்சி அவற்றை எல்லாம் தவிடு பொடியாக்கியது. இதன் காரணமாக எந்தத் திட்டத்தையும் செயல்படுத்துவதில் இருந்து முகமது தடுக்கப்பட்டார். மின்னல் வேக மங்கோலிய சூழ்ச்சிகளுக்கு முன்னாள் குவாரசமிய இராணுவத்தால் மெதுவாகவே வினையாற்ற முடிந்தது.
# மங்கோலியர்களின் குவாரசமியப் படையெடுப்பு

## புகாரா, சமர்கந்து மற்றும் ஊர்கெஞ்ச் முற்றுகைகள்

### புகாரா

புகாராவில் அதிகமான அரண்கள் கிடையாது. கோட்டையானது அனைத்து குவாரசமிய நகரக் கோட்டைகளைப் போலவே ஒரு அகழி மற்றும் ஒரு சுவருடன் தான் இருந்தது. புகாராவின் கோட்டை காவல் படையினர் துருக்கிய வீரர்களாக இருந்தனர். துருக்கியத் தளபதிகளால் தலைமை தாங்கப்பட்டனர். முக்கியத் தளபதிகள் முற்றுகையின் 3ம் நாளில் பிரிந்து செல்ல முயன்றனர். ரஷித் அல்-தின் மற்றும் இபின் அல்-அதிரின் கூற்றுப்படி நகரமானது 20,000 பாதுகாப்புப் படையினரைக் கொண்டிருந்தது. ஆனால் கார்ல் ஸ்வெர்ட்ரப் என்பவர் நகரம் இதில் 10ல் 1 பங்கு பாதுகாப்புப் படையினரைத் தான் கொண்டிருந்தது என்று வாதிடுகிறார். பிரிந்து சென்ற ஒரு படையானது வெளிப்புற யுத்தத்தில் அழிக்கப்பட்டது. நகரத்தின் தலைவர்கள் வாயில்களை மங்கோலியர்களுக்குத் திறந்துவிட்டனர். எனினும் துருக்கிய பாதுகாப்புப் படையினரின் ஒரு குழு நகரத்தின் கோட்டையை மேலும் 12 நாட்களுக்குக் கட்டுப்பாட்டில் வைத்திருந்தது. கோட்டையில் தப்பிப்பிழைத்தவர்கள் கொல்லப்பட்டனர். கலைஞர்கள் மற்றும் கைவினைஞர்கள் மங்கோலியாவிற்கு அனுப்பப்பட்டனர். போரில் கலந்து கொள்ளாத இளைஞர்கள் மங்கோலிய இராணுவத்தில் இணைத்துக் கொள்ளப்பட்டனர். எஞ்சிய மக்கள் அடிமைப்படுத்தப்பட்டனர். மங்கோலிய வீரர்கள் நகரைச் சூறையாடியபோது தீப்பிடித்தது. இதன் காரணமாக பெரும்பாலான நகரமானது தரைமட்டமாக்கப்பட்டது.
# எதிர் சூரியப் புள்ளி

**எதிர் சூரியப் புள்ளி** என்பது வான்வெளியை நோக்குபவரின் கண்ணோட்டத்தில் சூரியனுக்கு எதிர் திசையில் தோன்றும் ஒரு மறையக்கூடியப் புள்ளியாகும்.  
எதிர் சூரியப் புள்ளி (*Antisolar point*), சூரியன் அடிவானத்திற்கு கீழே இருக்கும் போது, மேலேயும், நிலை எதிர் மாறாக சூரியன் அடிவானத்திற்கு மேலே இருக்கும் போது, கீழேயும் இருக்கும். வெயில் அதிகமாக உள்ள போது எதிர் சூரியப் புள்ளியை எளிதில் காணலாம். நிற்பவரின் தலையின் நிழல் விழுமிடத்தில் அப்புள்ளியைக் காணலாம். வான் உச்சி (zenith) மற்றும் தாழ்புள்ளி (nadir) போல் முப்பரிமான வெளியில் எதிர் சூரியப் புள்ளியும் ஒரு நிலையான புள்ளியைப் பெற்றிருப்பதில்லை. நோக்குபவரின் கண்ணோட்டத்தைப் பொறுத்து எதிர் சூரியப் புள்ளியின் இடம் மாறுகிறது. நோக்குபவர் இடம் பெயரும் போது எதிர் சூரியப் புள்ளியின் இடமும் மாறுபடுகிறது.  
வானவில், நிழலில் மங்கல் வெள்ளை ஒளிவளையம் (heiligenschein) மற்றும் ஒளிர்வுகள் (glory) ஆகிய ஒளியியல் நிகழ்வுகளின் வடிவ மையப் புள்ளியில் (geometric ) எதிர் சூரியப் புள்ளி அமைகிறது. சில நேரங்களில் சூரியன் உதிக்கும் போதோ அல்லது சூரியன் மறையும் போதோ **எதிர் சூரியக் கதிர்கள்** அடிவானத்திலுள்ள எதிர் சூரியப் புள்ளியில் குவிவது போல் காட்சியளிக்கும். இது ஒளியியற் கண்மாயமாக இருந்தாலும் மெய்யானக் காட்சி போல் இணைகற்றைகளாகப் பரவுகிறது.  
நகரத்தின் இரவு ஒளியற்ற அமாவாசை நாளில் எதிர்ஒளிர்வு (gegenschein) ஒரு எதிர் புள்ளியைச் சுற்றி உருவாகிறது. இவை கோள்களுக்கிடையே உள்ள தூசிகளில் (interplanetary dust) ஒளிப்பட்டு சிதறலடைவதால் உருவாகிறது. அமாவாசை இரவுகளில், நகர விளக்குகள் இல்லாத நாளில் எதிர்ஒளிர்வு (gegenschein) எதிர் புள்ளியை சுற்றி உருவாகிறது. இவை கோள்களுக்கிடையே உள்ள தூசிகளில் (interplanetary dust) ஒளிச் சிதறல் அடைவதால் உருவாகிறது. வானியலில் நிலவு மற்றும் கோள்கள் ஆகியவை சூரியனுக்கு எதிரே அமைந்துள்ள போது, எதிர் சூரியப் புள்ளியுடன் ஒரே தளத்தில் அமைந்திருக்கும். சந்திர கிரகணத்தின் போது முழுநிலவு பூமியின் கருநிழலுக்குள் (umbra) நுழையும் போது, எதிர் புள்ளியை நோக்கி பூமியானது பிம்பத்தை உருவாக்குகிறது.
# மானுஷி சில்லர்

**மானுசி சில்லர்** (*Manushi Chhillar*, பிறப்பு: 14 மே 1997) ஓர் இந்திய மாடலாக இருந்து பின்னர் 2017ம் ஆண்டின் இந்திய அழகியாகவும் பின்னர் 2017 நவம்பர் 18 இல் நடைபெற்ற உலக அழகிப்போட்டியில் வாகை சூடி உலக அழகியாகவும் தேர்வு செய்யப்பட்டார். உலக அழகி போட்டியை வென்ற இந்தியாவின் ஆறாவது பிரதிநிதி சில்லர் ஆவார். கிளப் பேக்டரி மற்றும் மலபார் கோல்ட் அண்ட் டயமண்ட்ஸ் ஆகியவற்றின் விளம்பரதூதராக பணியாற்றுகிறார். சில்லர் பாலிவுட்டில் ஒரு நடிகை ஆவார். பிருத்விராஜ் என்ற வரலாற்று நாடக படத்தில் இளவரசி சம்யுக்தாவின் கதாபாத்திரத்தில் நடிக்கிறார்.
# மானுஷி சில்லர்

## ஆரம்பகாலவாழ்க்கையும், கல்வியும்

அரியானாவில் மருத்துவப் பெற்றோருக்கு மகளாக 1997ம் ஆண்டு பிறந்தார். தலைநகர் தில்லியில் பள்ளி பயின்று அரியானாவின் பகத் பூல்சிங் மருத்துவக்கல்லூரியில் மருத்துவம் பயின்றார். பிரபல குச்சிப்புடி நடன இயக்குநர் ராஜா மற்றும் ராதா ரெட்டி ஆகியோரிடம் முறையாக நடனம் பயின்றுள்ளார்.  
இவரது தந்தை, மித்ரா பாசு சில்லர், பாதுகாப்பு ஆராய்ச்சி மற்றும் மேம்பாட்டு அமைப்பில் (டிஆர்டிஓ) பணியாற்றுகிறார். இவரது தாயார் நீலம் சில்லர், மனித நடத்தை மற்றும் அதனுடன் தொடர்புடைய அறிவியல் நிறுவனத்தில் இணை பேராசிரியராகவும், நரம்பியல் வேதியியல் துறைத் தலைவராகவும் உள்ளார்.  
சில்லர் புதுதில்லியில் உள்ள செயின்ட் தாமஸ் பள்ளியில் கல்வி கற்றார். 12 ஆம் வகுப்பில் ஆங்கில பாடத்தில் அகில இந்திய நடுவண் இடைநிலைக் கல்வி வாரியத்தில் முதலிடம் பெற்றார். இவர் ஒரு வருடம் மிராண்டா ஹவுஸில் படித்தார். பின்னர் தனது முதல் முயற்சியில் நீட் பரீட்சையில் சித்தியடைந்தார். சில்லர் சோனிபட்டில் உள்ள பகத் பூல் சிங் மருத்துவக் கல்லூரியில் (எம்.பி.பி.எஸ்) படித்து வருகிறார்.  
சில்லரின் தந்தை பாதுகாப்பு ஆராய்ச்சி மற்றும் மேம்பாட்டு அமைப்பின் பெங்களூரு பிரிவில் பணிபுரிந்தபோது அவருடன் சில்லர் பெங்களூரு ஐபிஜிஹெச்ஸிலும் கலந்து கொண்டார். மனுசி சில்லர் பயிற்சி பெற்ற குச்சிபுடி நடனக் கலைஞர் ஆவார். இவர் ராஜா மற்றும் ராதா ரெட்டி மற்றும் கௌசல்யா ரெட்டி ஆகியோரின் கீழ் பயிற்சி பெற்றவர்.
# மானுஷி சில்லர்

## அழகிப் போட்டிகள்

2016 ஆம் ஆண்டு டிசம்பரில் மிஸ் இந்தியா அமைப்பு நடத்திய அகில இந்திய மருத்துவ அறிவியல் கழகத்தின் இறுதிப் போட்டியாளர்களில் ஒருவராக முடிசூட்டப்பட்டதுடன் சில்லரின் அழகி போட்டிக்கான பயணம் தொடங்கியது. அதன்பிறகு, அவர் ஏப்ரல் 2017 இல் எஃப்.பி.பி ஃபெமினா மிஸ் இந்தியா ஹரியானா பட்டத்தை வென்றார். வருடாந்திர ஃபெமினா மிஸ் இந்தியா போட்டியில் சில்லர் ஹரியானா மாநிலத்தை பிரதிநிதித்துவப்படுத்தியதுடன், 25 ஜூன் 2017 அன்று நடைபெற்ற இறுதிப் போட்டியில் ஃபெமினா மிஸ் இந்தியா 2017 இற்கான வாகையாளராக முடிசூட்டப்பட்டார். 2017 ஆம் ஆண்டில் நடைப்பெற்ற உலக அழகிப் போட்டியில் இந்தியாவை பிரதிநிதித்துவப்படுத்தி மகுடம் சூடினார்.
# மானுஷி சில்லர்

## திரைத்துறையில்

சந்திரபிரகாஷ் திவேதி இயக்கிய 2020 இல் வெளிவரவிருக்கும் வரலாற்று நாடகப் திரைப்படமான பிருத்விராஜில் சில்லர் தனது நடிப்பில் அறிமுகமாகவுள்ளார். சஹமனா வம்சத்தைச் சேர்ந்த ராஜ்புத்திர மன்னரான பிருத்விராஜ் சவுகான் மற்றும் இளவரசி சம்யுக்தா ஆகியோரின் வாழ்க்கையை அடிப்படையாகக் கொண்ட இத்திரைப்படத்தில் அக்சய் குமார், மனூசி சில்லர் ஆகியோர் முக்கிய கதாபாத்திரங்களில் நடிக்கின்றனர்.
# மானுஷி சில்லர்

## விருதுகள்

2017 ஆம் ஆண்டில் சி.என்.என்-ஐ.பி.என் இந்தியன் ஆஃப் தி இயர் விருதுகள், சிக்ஸ் சிக்மா ஹெல்த்கேர் விருது ஆகியவற்றில் சிறப்பு சாதனையாளருக்கான விருதுகளை வென்றார்.  
2018 ஆம் ஆண்டு மிஸ் பெமினா இந்தியா, 2019 ஆம் ஆண்டில் எல்லே அழகு விருதுகள், லோக்மத் மோஸ்ட் ஸ்டைலிஷ் விருதுகள் என்பவற்றை வென்றார்.  
மேலும் 2017 ஆம் ஆண்டின் தி டைம்ஸ் ஆஃப் இந்தியாவின் மிகவும் விரும்பத்தக்க பெண் என்ற விருதையும் பெற்றார்.
# கடற்கீரி

**கடல் கீரி**(*Enhydra lutris*, *Sea otter*) என்பது ஒரு கடல் பாலூட்டியாகும். இது வடபசிபிக் பெருங்கடலின் வடக்கு மற்றும் கிழக்குக் கடலோரப் பகுதிகளில் காணப்படுகிறது.வயது வந்த கடல் கீரிகள் பொதுவாக 14 முதல் 45 கிலோ வரை எடையுடன் காணப்படுகின்றன. இவையே முஸ்டேலிடாயே குடும்பத்தின் மிகப்பெரிய உறுப்பினர்களாக உள்ளன.ஆனால் கடல் பாலூட்டிகள் மத்தியில்சிறியனவாகவே உள்ளன.பெரும்பாலான கடல் பாலூட்டிகளை போலல்லாமல்,கடல் கீரியின் முதன்மை வடிவக் காப்பானதுவழக்கத்திற்கு மாறான தடிமனான உரோமப் பாதுகாப்பாகும். இதுதான்விலங்கு இராச்சியத்திலேயே அடர்த்தியானதாகும். இதனால் தரையில் நடக்க முடியும். முழுவதும் பெருங் கடலில் வாழக்கூடிய தன்மை இதற்கு உள்ளது.  
கடல் கீரி கடற்கரையோர சூழ்நிலைகளில் வாழ்கிறது. அங்கிருந்து கடல் தளத்திற்கு இரை தேட செல்கிறது. இது பெரும்பாலும் கடலில் காணப்படும் முதுகெலும்பிலிகளை உண்கிறது. அவை கடல் முள்ளெலிகள், பல்வேறு மெல்லுடலிகள் மற்றும் கிரஸ்டசீன்கள், மற்றும் சில மீன் இனங்கள் ஆகும். இவற்றின் உணவு தேடும் மற்றும் உண்ணும் பழக்கவழக்கங்கள் பல்வேறு வகைகளில் குறிப்பிடத்தக்கவையாக உள்ளன. ஒன்று, இரையின் ஓட்டை உடைக்க இது கற்களைப் பயன்படுத்துகிறது. இவ்வாறு செய்யும் சில பாலூட்டி இனங்களில் இதுவும் ஒன்றாகும். இதன் பெரும்பாலான வாழ்விடத்தில் இது ஒரு மைய உயிரினமாகச் செயல்படுகிறது. இது அவ்விடங்களில் வாழவில்லை எனில் கடல் முள்ளெலிகள் எண்ணிக்கையில் அதிகமாகி கெல்ப் காடு சுற்றுச்சூழலுக்குப் பாதிப்பை ஏற்படுத்திவிடும். இதன் உணவானது மனிதர்களால் விரும்பி உண்ணப்படும் கடல் உயிரினங்களாக உள்ளது. இதனால் இவற்றிற்கும் மீன்பிடிப்பவர்களுக்கும் பிரச்சினை ஏற்படுகிறது.  
கடல் கீரிகளின் எண்ணிக்கை ஒரு காலத்தில் 150,000–300,000 வரை இருந்ததாக கணக்கிடப்பட்டது. ஆனால் இவற்றின் ரோமத்திற்காக 1741 முதல் 1911 வரை ஏராளமாக வேட்டையாடப்பட்டன. இதனால் உலகளவில் இவற்றின் எண்ணிக்கை 1,000–2,000 வரை என்றானது. இவற்றின் வேட்டைக்கு எதிரான சர்வதேசத் தடை, பாதுகாப்பு முயற்சிகள் மற்றும் மறு அறிமுக திட்டங்கள் ஆகியவற்றின் காரணமாக இவற்றின் எண்ணிக்கை மீண்டும் அதிகரித்தது. தற்போது இந்த இனம் இதன் முந்தைய அளவில் மூன்றில் இரண்டு பங்கு இடத்தில் பரவி உள்ளது. அலேடியன் தீவு மற்றும் கலிபோர்னியா ஆகிய இடங்களில் இவற்றின் எண்ணிக்கை தற்போது குறைந்து விட்டது. எனினும் பரவலான இடங்களில் இவற்றின் எண்ணிக்கை அதிகரிப்பு ஒரு வெற்றியாக கருதப்படுகிறது. இக்காரணங்களால் கடல் கீரி இன்னும் அருகி வரும் இனமாகவே வகைப்படுத்தப்பட்டுள்ளது.  
=
# 2001 நேபாள மக்கட்தொகை கணக்கெடுப்பு

**2001 நேபாள மக்கட்தொகை கணக்கெடுப்பு** (2001, Nepal census) என்பது, நேபாள மத்திய புள்ளியியல் துறை, 2001 ஆம் ஆண்டில் நடத்திய 10வது தேசிய மக்கள் தொகை கணக்கெடுப்பாகும்.  
2001 இல் நடைபெற்ற நேபாள மக்கள் தொகை கணக்கெடுப்பில், நேபாள மக்கள் தொகை 2,31,51,,423 என கணக்கிடப்பட்டுள்ளது. நேபாள மத்திய புள்ளியியல் துறையால், மாவட்ட நிர்வாகங்கள், நகர நகராட்சிகள் மற்றும் கிராமிய நகராட்சிகளுடன் இணைந்து, அனைத்து கிராமங்கள் மற்றும் நகரங்களின் மக்கள் தொகை, வீடுகள், பாலினம், படிப்பறிவு, வயது, பிறந்த இடம், வீட்டு வசதிகள், மண நிலை, சமயம், பேச்சு மொழி, இனக்குழு/ஜாதி, பொருளாதார வசதிகள், வேளாண்மை, தொழில், வணிகம், கல்வி, குழந்தைகளின் எண்ணிக்கை, வேலைவாய்ப்பு நிலை மற்றும் செய்யும் பணிகள் குறித்து கணக்கெடுக்கப்பட்டது. நேபாளத்தின் மொத்த மக்கள் தொகை தவிர பிற புள்ளி விவரங்கள் இதுவரை வெளியிடப்படவில்லை.
# 2001 நேபாள மக்கட்தொகை கணக்கெடுப்பு

## இதனையும் காண்க

- நேபாள மக்கள் தொகை கணக்கெடுப்பு, 2011
# கரு நிழல், அணுகு கரு நிழல் மற்றும் எதிர் கரு நிழல்

**கரு நிழல்**, **அணுகு கரு நிழல்** மற்றும் **எதிர் கரு நிழல்** (*Umbra, penumbra and antumbra*)ஆகியவை நிழலின் பல்வேறு பகுதிகள் ஆகும். ஒளிமூலத்திலிருந்து வரும் ஒளிக்கதிர் ஒரு ஒளிபுகாத பொருளின் மீது படும் போது நிழல் உருவாகிறது. புள்ளி ஒளிமூலம் கரு நிழலை மட்டுமே உருவாக்கும். வான்வெளிப் பொருட்கள் உருவாக்கும் நிழலைப் பற்றி குறிப்பிடவே இந்தப் பெயர்கள் பயன்படுத்தப்படுகின்றன. சூரியப் புள்ளிகளின் கருமைத்தன்மையை அறியவும் இந்தப் பெயர்கள் உதவுகின்றன.
# கரு நிழல், அணுகு கரு நிழல் மற்றும் எதிர் கரு நிழல்

## கரு நிழல்

**umbra** என்ற வார்த்தைக்கு இலத்தீன் மொழியில் "நிழல்" என்று பொருள். இது நிழலின் கருமையானதும் உள்பகுதியுமானதுமாகும். இந்தப் பகுதியில் ஒளியானது முழுமையாகத் தடுக்கப்படுகிறது. கரு நிழல் பகுதியில் உள்ள ஒரு நோக்குநர் முழுமையான கிரகணத்தைப் பார்க்கிறார். உருண்டையான ஒளிப் புகாதப் பொருட்களின் வழியே பாயும் ஒளி, நேர்வட்டக் கூம்பு வடிவில் நிழலை உருவாக்குகிறது.
# கரு நிழல், அணுகு கரு நிழல் மற்றும் எதிர் கரு நிழல்

## அணுகு கரு நிழல்

*paene* என்ற வார்த்தைக்கு இலத்தீன் மொழியில் "கிட்டத்தட்ட" என்று அர்த்தம். இது நிழலின் வெளிப்பகுதியும் ஆகும். இந்தப் பகுதியில் ஒளியானது முழுமையாகத் தடுக்கப்படுதில்லை. அணுகு கரு நிழல் பகுதியில் உள்ள ஒரு நோக்குநர் பகுதி கிரகணத்தைப் பார்க்கிறார்.
# கரு நிழல், அணுகு கரு நிழல் மற்றும் எதிர் கரு நிழல்

## எதிர் கரு நிழல்

*ante* என்ற வார்த்தைக்கு இலத்தீன் மொழியில் "பின்னால்" என்று அர்த்தம். இது நிழலின் முடிவுப்பகுதியும் ஆகும். இந்தப் பகுதியில் நிழல் முடிந்து ஒளி துவங்குகிறது. எதிர் கரு நிழல் பகுதியில் உள்ள ஒரு நோக்குநர் வலயக் கிரகணத்தைப் பார்க்கிறார். ஒரு பிரகாசமான வளையம் இப்பகுதியில் தெரியும். நோக்குநர் ஒளி மூலத்தை நோக்கி செல்லும் போது வளையத்தின் அகலம் சிறிது சிறிதாகப் பெரிதாகிக் கருநிழல் பகுதியில் முடிகிறது.
# கரு நிழல், அணுகு கரு நிழல் மற்றும் எதிர் கரு நிழல்

## மேலும் பார்க்க

- எதிர் சூரியப் புள்ளி
- பூமியின் நிழல்
# சிங்கப்பூரில் இந்து சமயம்

நுழைவு வாயிலில் உள்ள கோபுரத்தில் காணப்படும் பல்வேறு கடவுளர் சிலைகள்]]
இந்து சமயமும், கலாச்சாரமும் சிங்கப்பூரில் கி.பி. ஏழாம் நுாற்றாண்டு தொடங்கி காணப்படுகிறது. டெமாசெக் என்பார் இந்து-பௌத்த சிறீவிஜயப் பேரரசில் வணிகம் சார்ந்த பதவியை வகித்த போதிலிருந்து இந்த தொடர்பு ஏற்பட்டுள்ளது. ஒரு ஆயிரம் ஆண்டுகள் கழித்து, பிரித்தானிய காலணிய ஆதிக்கத்தால் பிரித்தானியா கிழக்கிந்திய நிறுவனத்தின் மூலம் தென்னிந்தியாவில் இருந்து கூலிகளாகவும், ஒப்பந்தக் கூலிகளாகவும் மக்கள் குடியேற்றப்பட்டனர். மலாய் தீபகற்பத்தைப் போலவே, பிரித்தானிய நிர்வாகமும் அதன் பிராந்திய தோட்ட மற்றும் வர்த்தக நடவடிக்கைகளில் நம்பகமான தொழிலாளர் சக்தியை உறுதிப்படுத்த முயன்றது.குடும்பம் குடும்பமாக இடம் பெயர்ந்து * கங்காணி* அமைப்பு மூலம் குடியேறவும், கோயில்களைக் கட்டவும், இந்துக்களை ஊக்குவித்தனர். இந்த சமுதாய அமைப்பானது பின்னர் சிறிது சிறிதாக ஒரு குட்டி இந்தியாவாக மாறியது..  
தற்போதைய நிலையில், பல்வேறு இந்து கடவுள்களுக்கான ஏறத்தாழ முப்பதுக்கு மேற்பட்ட முக்கிய இந்து கோயில்கள் சிங்கப்பூரில் உள்ளன. 2010 ஆண்டின் நிலையில் 2,60,000 இந்துக்கள் சிங்கப்பூரில் வாழ்ந்து வருவதாக மதிப்பிடப்பட்டுள்ளது.2010 ஆம் ஆண்டுக் கணக்கெடுப்பின்படி, வயது வந்த மற்றும் சிங்கப்பூர் நிரந்தரக் குடியுரிமை பெற்றவர்களாகவும் உள்ள இந்துக்கள், சிறுபான்மையினராக சிங்கப்பூர் மக்கள் தொகையில் 5.1 விழுக்காடு அளவிற்கு வாழ்கின்றனர். சிங்கப்பூரில் கிட்டத்தட்ட அனைத்து இந்துக்களும் இந்திய இந்துக்கள் ஆவர். 1931 ஆம் ஆண்டில் மொத்த மக்கள் தொகையில் இந்துக்களின் எண்ணிக்கை 5.5% என்ற உச்ச அளவைக் கொண்டிருந்தது. சிங்கப்பூரில் இந்துக்களின் விழாவான தீபாவளி நாளானது அங்கீகரிக்கப்பட்ட தேசிய பொது விடுமுறை தினமாக உள்ளது. சில இந்தியரல்லாதோர், வழக்கமாக, பௌத்த சீனர்கள் பல்வேறு இந்து மதச்சடங்குகளில் பங்கேற்கின்றனர். மலேசியா மற்றும் இந்தோனேசியாவைப் போன்றல்லாமல், சிங்கப்பூர் இந்துக்களின் மதம் சார்ந்த சுதந்திரத்தில் கட்டுப்பாடுகள் விதிப்பதில்லை.
| **ஆண்டு** | **விழுக்காடு** | **அதிகரிப்பு** |  |
| --- | --- | --- | --- |
| **1849** | **2.8%** | **-** |  |
| **1911** | **5.0%** | **+2.2%** |  |
| **1921** | **4.6%** | **-0.4%** |  |
| **1931** | **5.5%** | **+0.9%** |  |
| **1980** | **3.6%** | **-1.9%** |  |
| **1990** | **3.7%** | **+0.1%** |  |
| **2000** | **4.0%** | **+0.3%** |  |
| **2010** | **5.1%** | **+1.1%** | } |  
2015 ஆம் ஆண்டில் இந்துக்களாக பதிவு செய்யப்பட்ட குடியுரிமை பெற்ற இந்து மக்களின் மக்கள் தொகை
| இனக்குழுக்கள் | இந்துக்களாக பதிவு செய்யப்பட்ட குடியுரிமை பெற்ற இந்து மக்களின் மக்கள் தொகை | இந்துக்களாக பதிவு பெற்று குடியுரிமை பெற்ற மக்களின் விழுக்காடு | குடியுரிமை பெற்ற மக்களின் விழுக்காடு | இனக்குழுக்களின் குடியுரிமை பெற்றோரின் மொத்த மக்கள் தொகை |  |
| --- | --- | --- | --- | --- | --- |
| சீனர்கள் | 300 | 0.012% | 76.84% | 2,517,580 |  |
| மலேசியர்கள் | 100 | 0.026% | 11.88% | 389,090 |  |
| இந்தியர்கள் | 161,800 | 59.88% | 8.25% | 270,220 |  |
| இதரர் | 400 | 0.403% | 3.03% | 99,300 |  |
| **ஒட்டுமொத்தம்** | **162,600** | **4.964%** | **100%** | **3,276,190** | } |
# சிங்கப்பூரில் இந்து சமயம்

## சிங்கப்பூரில் இந்து சமயத்தின் தொடக்கம்

முகப்புத் தோற்றம்]]
சிங்கப்பூரில் இந்து மதம் மற்றும் அதன் கலாச்சாரம் ஏழாம் நுாற்றாண்டிலிருந்து தொடங்குகிறது. 10 ஆம் நுாற்றாண்டில் தமிழக சோழர்களின் தாக்கம் தொடங்கியது. 14 ஆம் நுாற்றாண்டு முதல் 17 ஆம் நுாற்றாண்டு வரை நிகழ்ந்த முகம்மதிய படையெடுப்புகளாலும், விரிவாக்கத்தாலும், சிங்கப்பூர் மற்றும் அதன் சுற்று வட்டாரப் பகுதிகளில் இந்து மற்றும் பௌத்தத்தின் தாக்கம் மங்கத் தொடங்கியது. காலணி ஆதிக்க சகாப்தமானது அதிகாரம் மற்றும் மதம் சார்ந்த தாக்கங்களில் பல முக்கிய மாற்றங்களைக் கொண்டுவந்தது. 19 ஆம் நுாற்றாண்டின் தொடக்கத்தில் ஆங்கிலேய கிழக்கிந்திய நிறுவனத்தால் தென்னிந்தியாவிலிருந்து இந்துக்கள் (பெரும்பாலும் தமிழர்கள்) கூலிகளாகவும், தொழிலாளர்களாகவும் கொண்டுவரப்பட்டனர். தாய்நாட்டை விட்டு வெளிநாட்டில் குடியேற வந்த இந்த மக்கள் தங்களது மதம் மற்றும் கலாச்சாரத்துடன் வந்தனர். அவர்களது வருகை தீவு முழுவதிலும் திராவிட கட்டிடக்கலையின் அடையாளங்களுடன் கோயில்களை எழுப்பக் காரணமாக இருந்தது. இதன் காரணமாக, இந்து மதம் செழிப்பாக தனது தொடக்கத்தை இங்கு நிறுவியது.  
சிங்கப்பூரில் தங்களது மதத்தை அறிமுகப்படுத்தியதிலும், பாதுகாத்ததிலும் தொழிலாளர்கள் பெருமளவு பொறுப்புடையவர்களாக இருந்தபோதிலும், பிற்காலங்களில், பணக்கார இந்து வணிகர்களால் வழங்கப்பட்ட நிதிப்பங்களிப்புகள் வழிபாட்டுத் தலங்களைக் கட்டவும், புனரமைக்கவும் பயன்படுத்தப்பட்டது. இவ்வாறு கட்டப்பட்ட இந்துக் கோயில்கள் சமுதாயத்தை ஒற்றுமையுடன் வைக்கவும், தாய்நாட்டைப் பிரிந்து வாழும் மக்களுக்கு அந்நிய நாட்டில் ஒரு பாதுகாப்புணர்வைத் தரும் ஒரு அமைப்பாகவும் உதவின.
# சிங்கப்பூரில் இந்து சமயம்

## முதல் இந்துக் கோயில்

, சிங்கப்பூர்]]
சிங்கப்பூரின் முதல் இந்துக் கோயிலான சிங்கப்பூர் மகா மாரியம்மன் கோயில் 1827 ஆம் ஆண்டில் இசுடாம்போர்டு இராஃபிள்சு என்பவரின் எழுத்தராக இருந்த நாராயண பிள்ளை என்பவரின் முயற்சியால் கட்டப்பட்டது. இந்தக் கோயில் இந்துக் கடவுளும் அன்னை பராசக்தியின் அவதாரமாகவும், நோய்களை எல்லாம் குணப்படுத்தும் சக்தி வாய்ந்த தெய்வமாகவும் நம்பப்படும் மாரியம்மனுக்காக எழுப்பப்பட்டது. நாராயண பிள்ளை முதலில் 1823 ஆம் ஆண்டில் தான் வாங்கிய நிலத்தில், மரத்தால் எழுப்பப்பட்ட கூரை வேய்ந்த குடிசை ஒன்றில் இந்த ஆலயத்தை எழுப்பினார். தற்போதுள்ள கோயிலானது, 1863 ஆம் ஆண்டு கட்டி முடிக்கப்பட்டது.
# சிங்கப்பூரில் இந்து சமயம்

## கட்டிடக்கலை

சிங்கப்பூரில் உள்ள இந்துக் கோயில்கள் திராவிடக் கட்டிடக்கலை பாணியில் கட்டப்பட்டன எனலாம். அதிலும் குறிப்பாக இந்தியாவின், தமிழ்நாட்டில் கட்டப்படும் கோயில்களின் பாணியில் இவை அமைந்திருந்தன. இந்த அமைப்பின்படி, நுழைவு வாசலானது கோபுரங்கள் எனப்படும் உயர்ந்த கட்டிட அமைப்பைக் கொண்டவையாக இருந்தன. கோபுரங்களில் சிக்கலான பட்டைகள், மறைபுதிரான சிற்பங்கள், வண்ணப்பூச்சுக்கள், சுவரோவியங்கள் போன்றவற்றைக் கொண்டிருந்தன.
# பொறி. பெருமாள் மணிமேகலை பொறியியல் கல்லூரி

**பொறி. பெருமாள் மணிமேகலை பொறியியல் கல்லூரி** (Er. Perumal manimekalai Engineering College) என்பது இந்தியாவில் தமிழ்நாட்டின் கிருட்டிணகிரி மாவட்டத்தின் ஒசூருக்கு அருகில் தேசிய நெடுஞ்சாலை 7 இல் உள்ள கோனேரிப்பள்ளி என்ற இடத்தில் உள்ள ஒரு பொறியியல் கல்லூரி ஆகும்.  
இக் கல்லூரி 2002 இல் *பி. எம். சி. டெக் கல்வி நிறுவனத்தால்* உருவாக்கப்பட்ட கல்வி நிறுவனங்களில் ஒன்றாகும். இது சென்னை அண்ணா பல்கலைக்கழகத்தின் கட்டுப்பாட்டில் உள்ள கல்லூரி ஆகும்.
# பொறி. பெருமாள் மணிமேகலை பொறியியல் கல்லூரி

## இருப்பிடம்

பி.எம்.சி. டெக் கல்வி நிறுவனங்களின், வளாகம், தமிழ்நாட்டின் கிருட்டிணகிரி மாவட்டம், ஒசூர்-கிருஷ்ணகிரி நகரங்களுக்கு இடையில் தேசிய நெடுஞ்சாலை எண்-7ஐ ஒட்டி உள்ளது. இந்நிறுவனம் ஓசூர் பேருந்து நிலையம் மற்றும் ஒசூர் தொடர்வண்டி நிலையம் ஆகியவற்றில் இருந்து சுமார் 15 கிலோமீட்டர் தொலைவில் உள்ளது. பெங்களூரில் இருந்து 51 கி.மீ. தொலைவில் உள்ளது. அருகில் உள்ள விமான நிலையம் பெங்களூரு சர்வதேச விமான நிலையம் ஆகும்.
# பொறி. பெருமாள் மணிமேகலை பொறியியல் கல்லூரி

## நிறுவனம்

இது *பொறி. பெருமாள் மணிமேகலை தெலுங்கு சிறுபான்மை கல்வி அறக்கட்டளை*யால் துவக்கப்பட்ட பொறியியல் கல்லூரி ஆகும். இது புது தில்லி சிமிசிஷிணி அங்கீகாரம் கொண்ட கல்லூரி ஆகும்.
# பொறி. பெருமாள் மணிமேகலை பொறியியல் கல்லூரி

## படிப்புகள்

இங்கு இளநிலைப் பொறியியல் பட்டப்படிப்பில் (பி. இ), சிவில், சிஎஸ்சி, இசிஇ, இஇஇ, இ&ஐ, மெக்கானிக், மெக்கட்ரானிக்ஸ், பி.டெக், ஐடி படிப்புகளும், முதுநிலைப் பொறியியல் படிப்புகளாக (எம். இ) எம். இ ஏரோனேடிகல் போன்ற படிப்புகள் கற்பிக்கப்படுகின்றன.
# திருமலை பத்மநாதன்

**திருமலை ரீ. பத்மநாதன்** (இறப்பு: நவம்பர் 18, 2017) ஈழத்து மெல்லிசை மற்றும் திரைப்பட இசையமைப்பாளர் ஆவார்.
# திருமலை பத்மநாதன்

## வாழ்க்கைக் குறிப்பு

பத்மநாதன் இசையாசிரியர் சங்கரலிங்கம் என்பவரிடம் முறையாகக் கருநாடக இசை பயின்றார். சித்தார் இசைக் கலைஞர் ஜெயரத்தினா என்பவரிடம் இந்துஸ்தானி இசையைப் பயின்றார். திருகோணமலையில் சாம்சன் என்பவரிடம் மேற்கத்திய இசையையும் கற்றுக் கொண்டு, 1964-ஆம் ஆண்டில் *திருகோணமலை இசைக்கழகம்* என்ற பெயரில் ஓர் இசைக்குழுவை தனது 22வது அகவையில் ஆரம்பித்து நடத்தி வந்தார்.  
1966 இல் திருகோணமலைக் கலைஞர்கள் சிலர் சிரிப்பு மன்றம் ஒன்றை உருவாக்கி கொழும்பில் பல நிகழ்ச்சிகளை நடத்தினர். அந்நிகழ்ச்சிகளில் பத்மநாதன் குழுவினரின் இசைநிகழ்ச்சிகளும் தவறாமல் இடம்பெற்று வந்தன. இந்நிகழ்ச்சியைப் பார்க்க வந்திருந்த நாடகக் கலைஞர் ஏ. ரகுநாதன் தான் தயாரித்த நிர்மலா (1968) திரைப்படத்துக்கு இசையமைக்கும் பொறுப்பை பத்மநாதனுக்கு வழங்கினார். இப்படத்தில் இடம்பெற்ற இனிமையான பாடல்கள் இத்திரைப்படத்தின் சிறப்பம்சமாகும். இப்படத்தில் இடம்பெற்ற *கண்மணி ஆடவா ..* என்ற பாடல் பெரும் வரவேற்பைப் பெற்றது. பின்னர் 1978 ஆம் ஆண்டில் டொக்டர் வேதநாயகம் தயாரிப்பில் வெளியான தென்றலும் புயலும் திரைப்படத்திற்கு இசையமைத்தார். இப்படத்தில் இடம்பெற்ற *சந்திர வதனத்தில் இந்த நீலப்பூ..*, *அவள்தான் எனதுயிர்க் காதலி* உட்பட அனைத்துப் பாடல்களும் பெரும் வரவேற்பைப் பெற்றன.  
இலங்கை வானொலியின் பல மெல்லிசைப் பாடல்களுக்கு இவர் இசையமைத்துள்ளார். பல சிங்களப் பாடல்களுக்கும் இசையமைத்துள்ளார்.  
திருமலை பத்மநாதனின் மகள் மதுமதி பத்மநாதன் ஒரு தமிழ்த் திரைப்பட நடிகை ஆவார். இவர் 2021 இல் வெளிவந்த ஏலே தமிழ்த் திரைப்படத்தில் சமுத்திரக்கனியுடன் இணைந்து நடித்தார்.
# அறிஞர் அண்ணா கலை மற்றும் அறிவியல் கல்லூரி, கிருஷ்ணகிரி

**அறிஞர் அண்ணா கலை மற்றும் அறிவியல் கல்லூரி** என்பது இந்தியாவில் தமிழ்நாட்டின் கிருட்டிணகிரி மாவட்டத்தின் கிருஷ்ணகிரியில் உள்ள ஒரு கலை அறிவியல் கல்லூரி ஆகும்.  
இக் கல்லூரி 2006 இல் உருவாக்கப்பட்ட கல்வி நிறுவனங்களில் ஒன்றாகும். இது சேலம் பெரியார் பல்கலைக்கழகத்தின் கட்டுப்பாட்டில் உள்ள கல்லூரி ஆகும்.
# அறிஞர் அண்ணா கலை மற்றும் அறிவியல் கல்லூரி, கிருஷ்ணகிரி

## இருப்பிடம்

இக்கல்லூரி தமிழ்நாட்டின் கிருட்டிணகிரி மாவட்டம் கிருஷ்ணகிரி நகரில் ஜக்கப்பன் நகர் முதல் குறுக்குத் தெருவில் உள்ளது. இக்கல்லூரி பெங்களூரில் இருந்து 100 கி.மீ. தொலைவில் உள்ளது. அருகில் உள்ள விமான நிலையம் பெங்களூரு சர்வதேச விமான நிலையம் ஆகும்.